Diari Oficial de la Generalitat Valenciana


Sumari del DOGV 3517, del 15-06-1999 (1999/5589)

ORDRE de 21 de maig de 1999, de la Conselleria de Cultura, Educació i Ciència, per la qual es modifica la de 5 de febrer de 1999, referida a la classificació dels llocs de treball docent d'especial dificultat de centres públics d'Educació Infantil i Primària, per al curs 1998/1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/5589


Data del document
:   21-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * administració del personal
    * personal docent
    * qualificació del personal
    * ensenyament primari
    * educació preescolar
    * concurs administratiu

ORDRE de 21 de maig de 1999, de la Conselleria de Cultura, Educació i Ciència, per la qual es modifica la de 5 de febrer de 1999, referida a la classificació dels llocs de treball docent d'especial dificultat de centres públics d'Educació Infantil i Primària, per al curs 1998/1999. [1999/M5589]
  
L'Ordre de 5 de febrer de 1999, de la Conselleria de Cultura, Educació i Ciència (DOGV núm. 3.449, de 08.03.1999), determina els llocs de treball docent de centres públics d'Educació Infantil i Primària que, per al curs 1998/1999, queden classificats d'especial dificultat.
  
Posteriorment a la promulgació de la dita disposició legal, s'ha considerat necessari introduir modificacions, ampliant el nombre de nous llocs a classificar com d'especial dificultat, atés que, bé per errors continguts en els annexos de la citada ordre, bé per considerar que cal incloure'ls en virtut de criteris relatius a la seua difícil execució, no estaven relacionats. En conseqüència, sembla aconsellable procedir a la seua derogació i publicar-la de nou en la seua totalitat, incloses les modificacions que corresponen.
  
Per tot això, segons el que establix la disposició final primera del citat Reial Decret 895/1989 de 14 de juliol, i fent ús de les atribucions que m'han sigut conferides,
  
ORDENE
  
Únic
  
Queden classificats com a llocs de treball docent de caràcter singular d'especial dificultat per al curs 1998/99, els dels mestres que exercixen les seues funcions en:
  
a) Centres docents públics, d'Educació Infantil i Primària, declarats d'Acció Educativa Singular (CAES) la relació dels quals figura en l'annex I.
  
b) Centres docents públics, d'Educació Infantil i Primària, constituïts per set unitats o menys i que desenrotllen un projecte de compensació educativa de singularitat rural aprovat per Resolució de la Direcció General d'Ordenació i Innovació Educativa i Política Lingüística de 29 d'octubre de 1998, assenyalats en l'annex II.
  
c) Centres docents públics, d'Educació Infantil i Primària, constituïts per una sola unitat, indicats en l'annex III.
  
d) Escoles llar, assenyalades en l'annex IV.
  
e) Col·legis Rurals Agrupats (CRA), assenyalats en l'annex V, sempre que es tracte de llocs catalogats com a itinerants, o de llocs d'un aulari localitat que forme part del CRA i estiga constituït per menys de tres unitats d'Educació Infantil i sis d'Educació Primària.
  
f) Centres d'Educació de Persones Adultes, constituïts per tres o menys de tres unitats, indicats en l'annex VI.
  
Disposició derogatòria
  
Queda derogada l'Ordre de 5 de febrer de 1999, de la Conselleria de Cultura, Educació i Ciència (DOGV núm. 3449, de 08.03.1999), per la qual es classifiquen els llocs de treball docent d'especial dificultat de centres públics d'educació infantil i primària, per al curs 1998/1999.
  
Disposicions finals
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 1998/1999.
  
Segona
  
Contra el present acte, que posa fi a la via administrativa, la persona interessada podrà interposar recurs contenciós administratiu, davant del Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà de la seua publicació. Tot això conformement al que disposen els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 21 de maig de 1999
  
El conseller de Cultura, Educació i Ciència,
  
MANUEL TARANCÓN FANDOS